b'\n_START_ARTICLE_\nNovara\n_START_SECTION_\nPolo\xc5\xbeaj u Italiji\n_START_PARAGRAPH_\nGrad Novara nalazi se u sjeverozapadnom dijelu Italije, samo 55 km zapadno od Milana i 95 km isto\xc4\x8dno od Torina. Novara se nalazi u sjeverozapadnom dijelu Padske nizine. Nadmorska visina grada je oko 170 metara.\n_START_SECTION_\nPovijest\n_START_PARAGRAPH_\n\xc5\xa0ire podru\xc4\x8dje Venecije bilo je naseljeno jo\xc5\xa1 u vrijeme prapovijesti. Oko 300. pr. Kr. ovo podru\xc4\x8dje je palo pod Rimljane. Vrlo brzo javilo se gradsko naselje pod imenom Novarija. Grad se razvijao tijekom stolje\xc4\x87a, ali nije stekao zna\xc4\x8dajniji status i polo\xc5\xbeaj._NEWLINE_Na po\xc4\x8detku srednjeg vijeka strate\xc5\xa1ki polo\xc5\xbeaj donio je Novari nekoliko burnih i ratnih stolje\xc4\x87a pod najezdom barbarskih plemena. Posle toga grad stje\xc4\x8de nezavisnost i postaje sjedi\xc5\xa1te malene kne\xc5\xbeevine. U 12. stolje\xc4\x87u Novara pada pod vladavinu kne\xc5\xbeevine Milano, uskoro gubi nezavisnost i pripaja se Milanu. Tako ostaje do kraja 18. stolje\xc4\x87a._NEWLINE_Nakon propasti Napoleona 1814. godine se pripaja Kraljevini Pijemont u rukama vladarske obitelji Savoja. 1849. godine u Novari se odvija bitka izme\xc4\x91u kraljevine Pijemonta i Habsbur\xc5\xa1ke monarhije. Pobjeda nad Habsburzima bila je vrlo va\xc5\xbena pobjeda koja je pridonijela ujedinjenu Italije desetak godina kasnije._NEWLINE_1861. godine Novara i okolica grada su pridru\xc5\xbeeni novonastaloj Kraljevini Italiji. Sljede\xc4\x87ih desetlje\xc4\x87a grad se naglo industrijalizirao i pove\xc4\x87ao broj stanovnika. Za vrijeme 20. stolje\xc4\x87a Novara je izbjegla razaranja u svjetskim ratovima i relativno bezbolno pro\xc5\xa1la kroz to razdoblje.\n_START_SECTION_\nStanovni\xc5\xa1tvo\n_START_PARAGRAPH_\nNovara danas ima preko 100.000 stanovnika (po broju stanovnika drugi grad u pokrajini), ve\xc4\x87inom Talijana. U razdoblju od 1900. do 1970. godine gradsko stanovni\xc5\xa1tvo je ubrzano raslo i utrostru\xc4\x8dilo se. Me\xc4\x91utim, posljednjih nekoliko desetlje\xc4\x87a broj stanovnika u Novari stagnira, a raste u gradskim predgra\xc4\x91ima._NEWLINE_Mnogo se stanovnika u grad zadnjih desetlje\xc4\x87a doselilo iz inozemstva, najvi\xc5\xa1e sa Balkana i iz sjeverne Afrike. Smatra se da svako \xc5\xa1esto ro\xc4\x91eno dijete u gradu ima inozemne korijene.\n_START_SECTION_\nGradske znamenitosti\n_START_PARAGRAPH_\nNovara ima o\xc4\x8duvanu staru gradsku jezgru sa vi\xc5\xa1e trgova, krivudavih ulica i mnogobrojnim crkvama te starijim zgradama. Najva\xc5\xbenija gradska gra\xc4\x91evina je Katedrala svetog Gaudencija.'